Република Србија

**ОПШТИНА ИВАЊИЦА**

**ОПШТИНСКО ВЕЋЕ**

Број: 401-25-1/2022

Дана: 01.08.2022.

**И в а њ и ц а**

На основу члана 6. став 3. Одлуке о финансијској подршци унапређењу енергетске ефикасности стамбених зграда, породичних кућа и станова на територији општине Ивањица („Службени лист општине Ивањица“ број 4/2022), члана 21. Правилника o суфинансирању мера енергетске санације стамбених зграда, породичних кућа, станова, које се односе на унапређење термичког омотача, термотехничких инсталација и уградње соларних колектора за централну припрему потрошне топле воде по јавном позиву Управе за подстицање и унапређење енергетске ефикасности ЈП1/22 („Службени лист општине Ивањица“ број 8/2022) и Одлуке о расписивању Јавног позива за доделу бесповратних средстава грађанима и стамбеним заједницама **з**а енергетску санацију стамбених зграда, породичних кућа и станова на територији општине Ивањица за 2022. годину („Службени лист општине Ивањица“, број 10/2022),

расписује

ЈАВНИ ПОЗИВ

за суфинансирање мера енергетске санације, породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошне топле воде на територији општине Ивањица за 2022. годину

I ПРЕДМЕТ И МАКСИМАЛНА ВИСИНА БЕСПОВРАТНИХ СРЕДСТАВА ЗА СУФИНАНСИРАЊЕ

Предмет суфинансирања обухвата следеће МЕРЕ енергетске ефикасности:

**1) Заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, ЗА ПОРОДИЧНЕ КУЋЕ И СТАНОВЕ**

Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида

**Удео средства подстицаја износи максимално 50% од вредности укупне инвестиције са ПДВ-ом по појединачној пријави, а максимално 140.000,00 динара са ПДВ-ом**.

Неопходно је да буду испуњени следеће критеријуми енергетске ефикасности:

1) Спољна столарија са следећим минималним техничким карактеристикама (U-коефицијент прелаза топлоте):

 - U ≤ 1,5 W/m2K за прозоре и балконска врата

 - U ≤ 1,6 W/ m2K за спољна врата

**2) Заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама**, **за стамбене зграде**

Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида за **стамбене зграде.**

**Удео средства подстицаја износи до 50% од вредности укупне инвестиције са ПДВ-ом по појединачној пријави, а максимално 100.000,00 динара са ПДВ-ом помножено са бројем станова у пријављеној стамбеној згради.**

**3) Набавка и инсталација котлова на природни гас и/или биомасу (дрвни пелет, брикет, сечка, пиролиза), грејачa простора, или замена постојећег грејача простора (котао или пећ) ефикаснијим, за породичне куће и станове.**

**Удео средства подстицаја износи до 50% од вредности укупне инвестиције са ПДВ-ом по појединачној пријави, а максимално:**

**- 85.000,00 динара са ПДВ-ом за котлове на гас;**

**- 110.000,00 динара са ПДВ-ом за котлове на биомасу (пелет, брикет, сечка и пиролиза).**

**4) Набавка и инсталација котлова на природни гас и/или биомасу (дрвни пелет, брикет, сечка), грејачa простора, или замена постојећег грејача простора (котао или пећ) ефикаснијим, за стамбене зграде,**

**Удео средства подстицаја износи до 50% од вредности укупне инвестиције са ПДВ-ом по појединачној пријави, а максимално:**

**- 40.000,00 динара са ПДВ-ом за котлове на гас помножено са бројем станова у пријављеној стамбеној згради;**

**- 50.000,00 динара са ПДВ-ом за котлове на биомасу (пелет, брикет, сечка) помножено са бројем станова у пријављеној стамбеној згради.**

**5) Замена постојеће или уградња нове цевне мреже, грејних тела-радијатора и пратећег прибора ЗА ПОРОДИЧНЕ КУЋЕ И СТАНОВЕ (за ову меру се може конкурисати само заједно са мером замене постојећег грејача простора (котао или пећ) ефикаснијим из тачкe 3) овог одељка**.

**Удео средстава подстицаја износи 50% од вредности укупне инвестиције са ПДВ-ом по појединачној пријави, а максимално 120.000,00 динара са ПДВ-ом.**

**6) Замена постојеће или уградња нове цевне мреже, грејних тела-радијатора и пратећег прибора за стамбене зграде (за ову меру се може конкурисати само заједно са мером замене постојећег грејача простора (котао или пећ) ефикаснијим из тачкe 4) или уколико је одобрен захтев да се зграда прикључи на даљински систем грејања.**

**Удео средства подстицаја износи до 50% од вредности укупне инвестиције са ПДВ-ом по појединачној пријави, а максимално 100.000,00 динара са ПДВ-ом помножено са бројем станова у пријављеној стамбеној згради.**

**7) Набавка и уградње топлотних пумпи и пратеће инсталације грејног система (грејач простора или комбиновани грејач) ЗА ПОРОДИЧНЕ КУЋЕ.**

**Удео средства подстицаја износи 50% од вредности укупне инвестиције са ПДВ-ом по појединачној пријави, а максимално 250.000,00 динара са ПДВ-ом**

**8) Набавка и уградње соларних колектора у инсталацију за централну припрему потрошне топле воде за грејање санитарне потрошне топле воде и пратеће инсталације грејног система ЗА ПОРОДИЧНЕ КУЋЕ.**

Укупан износ средстава подстицаја која се додељују за ову меру, представља мањи износ од:

1. **50% од вредности укупне инвестиције са ПДВ ом, а максимално 140.000,00 динара са ПДВ-ом, и;**
2. **износа који се добија множењем количине топле воде из достављене профактуре, са износом од 650,00 динара са ПДВ-ом.**

 Домаћинстава (породичне куће и станови) и стамбене заједнице не могу да конкуришу за више од једне мере енергетске ефикасности из овог одељка, осим за мере из тачки 3) и 5) или 4) и 6) овог одељка.

 Укупно планирана средства која општина заједно са средствима Управе за подстицање и унапређење енергетске ефикасности додељује путем овог јавног позива износе 9.000.000,00 динара.

 Додатни услови за доделу средстава подстицаја за енергетску санацију стамбених објекта:

1. Уколико стамбени објекат има два или више власника, пријаву подноси један од власника уз писмену сагласност осталих власника.
2. Двојни објекти различитих власника као и објекти у низу третирају се као засебни објекти.

За мере из става 1. тач 1) овог одељка средства се неће одобравати за набавку и уградњу појединачних прозора и врата. Средства се неће одобравати за набавку улазних врата стамбених објеката која нису у директној вези са грејаним простором.

За стамбене објекте са више етажа једног власника, средства се могу користити за замену столарије на једној или свим етажама с тим да замена столарије на свакој од етажа мора бити комплетна.

Власници појединачних етажа у стамбеном објекту подносе појединачне пријаве за замену столарије.

II КОРИСНИЦИ СРЕДСТАВА

 Kорисници бесповратних средстава су домаћинства и стамбене заједнице изузев:

1. власника посебних делова стамбено-пословног објеката који не служе за становање;
2. власника стамбених објеката који су у претходне две године после достављања Решења о додели бесповратних средстава за сличне активности одустали од спровођења активности.

III УСЛОВИ ПРИЈАВЕ НА ЈАВНИ ПОЗИВ

Право учешћа на јавном позиву имају грађани (домаћинства) која станују у породичним кућама и становима и стамбене заједнице и испуњавају следеће услове:

1. да је подносилац пријаве:
	1. власник објекта (према решењу за порез и фотокопије личне карте), или
	2. ако подносилац пријаве није власник, онда да подносилац пријаве има пријаву боравка на адреси објекта за који подноси пријаву, и тада је потребно уз пријаву поднети писану оверену сагласност и пореско решење власника објекта.

2.) да поседује један од следећих доказа за стамбени објекат:

1. доказ о изградњи објекта пре доношења прописа о изградњи,
2. грађевинску дозволу добијену кроз редован поступак обезбеђења дозволе,
3. грађевинску дозволу добијену из поступка легализације или
4. решење о озакоњењу.
5. да је објекат евидентиран у РГЗ – Служба за катастар непокретности – Ивањица

3.) да власник односно корисник живи у објекту и уз пријаву приложити копију рачуна за електричну енергију где се види да је потрошња електричне енергије у објекту у претходном месецу минимално 30 kwh.

 4.) да је измирио доспеле обавезе по основу пореза на имовину (закључно са датумом подношења пријаве),

 5.) да је стамбена заједница уписана у одговарајући регистар.

 Уколико има више од једног власника породичне куће, потребно је доставити оверену сагласност осталих власника приликом пријаве.

 Уколико подносилац пријаве није власник породичне куће, потребно је доставити оверену сагласност власника.

IV НЕПРИХВАТЉИВИ ТРОШКОВИ

 Не прихватају се трошкови радова, набавка материјала и опрема који настану пре првог обиласка Комисије за реализацију мера енергетске санације општине Ивањица.

Неприхватљиви трошкови – Трошкови који неће бити финансирани јавним позивом из буџета Општине Ивањица и Управе за су:

1. Трошкови који су у вези са набавком опреме: царински и административни трошкови;
2. Трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл.
3. Рефундација трошкова за већ набављену опрему и извршене услуге (плаћене или испоручене);
4. Набавка опреме коју подносилац захтева за бесповратна средства сам производи или за услуге које подносилац захтева сам извршава;

5. Други трошкови који нису у складу са мерама енергетске санације.

V ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ

Пријава коју на јавни позив подносе домаћинства (за породичне куће и станове) нарочито садржи:

1. потписан и попуњен Пријавни образац за суфинасирање мера енергетске ефикасности (Прилог 1) са попуњеним подацима о мери за коју се конкурише и о стању грађевинских (фасадних) елемената и грејног система објекта;
2. решење о утврђивању пореза на имовину (уколико подносилац захтева не потписује изјаву о прибављању по службеној дужности);
3. копију грађевинске дозволе, односно други документ из Одељка III Јавног позива;
4. фотокопије личних карата или очитане личне карте за сва физичка лица која живе на адреси породичне куће за коју се подноси пријава. За малолетна лица доставити фотокопије здравствених књижица;
5. фотокопију рачуна за утрошену електричну енергију за стамбени објекат за који се конкурише за последњи месец, ради доказа да се живи у пријављеном стамбеном објекту (препоручује се да минимална потрошња не може бити мања од 30 kWh месечно);
6. потврда о могућности прикључења на гасоводну мрежу за меру набавке котла на гас (за набавку котла на природни гас);
7. предмер и предрачун / профактура за опрему са уградњом издата од привредног субјекта са листе директних корисника (привредних субјеката) (Прилог 2) коју је објавила Општина Ивањица;
8. оверена изјава о броју чланова домаћинства (овера се врши код јавног бележника);
9. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања (Прилог 3).

Пријава коју на јавни конкурс подносе стамбене заједнице нарочито садржи:

1. потписан и попуњен Пријавни образац за суфинасирање мера енергетске ефикасности (Прилог 1А), са попуњеним подацима о мери за коју се конкурише и о стању грађевинских (фасадних) елемената и грејног система објекта;
2. фотокопију рачуна за утрошену електричну енергију за сваки стан стамбене зграде за коју се конкурише за последњи месец, ради доказа да власник живи у пријављеном стамбеном објекту (препоручује се да минимална потрошња не може бити мања од 30 kWh месечно по стану- потребно за минимум 50% станова у згради);
3. доказ о регистрацији Стамбене заједнице;
4. сагласност стамбене заједнице за предложену меру;
5. листа чланова стамбене заједнице са фотокопијом личних карата за сваког члана стамбене заједнице са јасно видљивом адресом становања;
6. списак свих станара стамбене зграде са копијама личне карте где се види адреса становања;
7. потврда о могућности прикључења на гасоводну мрежу за меру набавке котла на гас;
8. одобрен захтев за прикључење на даљински систем грејања, уколико се стамбена заједница пријављује за меру из став 1. тачка 6) која се односи на уградњу нове цевне мреже, грејних тела-радијатора и пратећег прибора;
9. предмер и предрачун / профактура за опрему са уградњом издата од привредног субјекта са листе директних корисника (привредних субјеката) (Прилог 2) коју је објавила Општина Ивањица;
10. потписана изјава о сагласности да орган за потребе поступка може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања (Прилог 3).
11. да су измирене доспеле обавезе по основу пореза на имовину за сваки стан у стамбеној згради (закључно са датумом подношења пријаве).

VI ПРЕУЗИМАЊЕ ДОКУМЕНТАЦИЈЕ

 Конкурсна Документација за Јавни позив може се преузети на интернет страници Општине Ивањица, линк: [www.ivanjica.gov.rs](http://www.ivanjica.gov.rs) и садржи:

1. Комплетан текст Јавног позива;
2. Прилог 1 - за грађане - Пријавни образац и образац о стању породичних кућа и станова;
3. Прилог 1А – за стамбене заједнице – Пријавни образац о стању стамбене зграде;
4. Прилог 2 - Листа привредних субјеката / извођача радова са које грађани бирају једног извођача код којег морају да прибаве предрачун са ценом за опрему и уградњу;
5. Прилог 3 - Потписана изјава о сагласности;
6. Прилог 4 - Критеријуми за избор пројеката;
7. Прилог 5 - изјава о броју чланова домаћинства (овера се врши код јавног бележника).

VII МЕСТО И РОК ДОСТАВЈЬАЊА ПРИЈАВА

 Рок за подношење пријава је 30 дана од дана објављивања на званичној интернет страници и огласној табли Општине Ивањица.

 Рок за подношење пријава је **31.08.2022. године.**

 Попуњени, потписани и одштампани пријавни образац у три примерка (један оригинал и две копије) и пратећа документација достављају се у затвореној коверти са назнаком:

 „ПРИЈАВА НА ЈАВНИ ПОЗИВ за суфинансирање мера енергетске санације, породичних кућа, станова и стамбених зграда које се односе на унапређење термичког омотача, термотехничких инсталација и уградње соларних колектора за централну припрему потрошне топле воде на територији општине Ивањица за 2022. Годину - НЕ ОТВАРАТИ”, са пуном адресом пошиљаоца на полеђини коверте.

Пријава се предаје лично на шалтеру Општинске управе бр. 2 у Услужном центру или препоручено поштом на адресу: Општинска управа општина Ивањица, Улица Венијамина Маринковић бр. 1, 32250 Ивањица - Комисија за реализацију мера енергетске санације.

**Благовременом доставом сматра се препоручена пошиљка предата пошти најкасније до истека последњег дана утврђеног рока за предају документације (печат поште), без обзира на датум приспећа. Пријаве послате на било који други начин неће бити узете у разматрање.**

Неблаговремене и непотпуне пријаве се неће разматрати.

**За све додатне информације и обавештења подносилац пријаве се може обратити на контакт телефоне 032/5150342, 032/5150327, 032/5150307, осoбе за контакт су Светлана Јовићевић** svetlana.jovicevic@ivanjica.gov.rs**, Сања Симићевић** sanja.simicevic@gmail.com и Милка Каплановић milka.kaplanovic@ivanjica.gov.rs

За информације у вези Јавног позива можете се обратити на електронску адресу: e-mail: soivanjica@ivanjica.gov.rs

Сва питања и одговори биће објављени на интернет страници општине Ивањица, линк: [www.ivanjica.gov.rs](http://www.ivanjica.gov.rs)

VIII КРИТЕРИЈУМИ ЗА ИЗБОР ПРОЈЕКАТА

Критеријуми за избор пројеката су следећи:

1. постојеће стање у погледу термичке изолације објекта;
2. постојећи начин грејања;
3. постојеће карактеристике спољне столарије;
4. К фактор заузетости површине;
5. коришћење субвенција за енергетску санацију (средства општине/републике)

Детаљни начин бодовања према наведеним критеријумима је дат у Прилогу 4.

IX ОЦЕЊИВАЊЕ, УТВРЂИВАЊЕ ЛИСТЕ И ИЗБОР ДОМАЋИНСТАВА И СТАМБЕНИХ ЗАЈЕДНИЦА

Оцењивање и рангирање пројеката домаћинстава и стамбених заједница, врши се у складу са Правилником и применом критеријума из одељка VIII Јавног конкурса датих у Прилогу 4.

Комисија за реализацију мера енергетске санације општине Ивањица (у даљем тексту: Комисија) разматра пријаве и у складу са условима из одељка III и утврђује јединствену прелиминарну ранг листу крајњих корисника за све мере енергетске ефикасности из јавног позива на основу бодовања према критеријумима из одељка VIII Јавног позива.

Листу из става 2. овог одељка Комисија објављује на огласној табли Општине управе општине Ивањица и званичној интернет страници Општине.

Подносиоци пријава имају право увида у поднете пријаве и приложену документацију по утврђивању листе из става 2. овог одељка у року од три дана од дана објављивања листе у складу са ставом 3. овог одељка.

На листу из става 2. овог одељка подносиоци пријава имају право приговора Комисији у року од осам дана од дана њеног објављивања. Приговор се подноси на писарницу Општине управе општина Ивањица

Комисија је дужна да размотри поднете приговоре на листу из става 2. овог одељка као и да донесе одлуку о приговору, која мора бити образложена, у року од 15 дана од дана његовог пријема и на основу донетих одлука донесе ревидирану прелиминарну листу.

На основу листе из става 6. овог одељка Комисија врши теренски обилазак ради увида у стање стамбених објеката са те листе закључно са редним бројем подносиоца пријаве до којег су обезбеђена укупна средства за субвенционисање.

Уколико је Комисија приликом теренског обиласка из става 7. овог одељка утврдила да је подносилац пријаве дао неистините податке у пријави Комисија га елиминише из ревидиране прелиминарне листе и уместо њега спроводи теренски обилазак првог следећег на листи код кога није вршен теренски обилазак.

Приликом теренског обиласка уз обавезно присуство подносиоца захтева комисија сачињава записник у два примерка, при чему један остаје подносиоцу пријаве, а један задржава Комисија. У записнику Комисија потврђује да ли су мере наведене у предмеру и предрачуну који је грађанин поднео приликом пријаве на јавни позив прихватљиве.

На основу записника из става 9. овог одељка комисија сачињава предлог коначне листе крајњих корисника.

Листу из става 10. овог одељка Комисија објављује на огласној табли Општине и званичној интернет страници Општине.

На листу из става 10. овог одељка подносиоци пријава код којих је извршен теренски обилазак, имају право приговора Комисији у року од осам дана од дана објављивања предлога коначне листе крајњих корисника на писарници Општинске управе општине Ивањица.

Комисија је дужна да одлучи по приговорима из става 10. овог одељка у року од 15 дана од дана пријема приговора и након одлучивања по свим приговорима сачини коначну листу крајњих корисника.

Општинско веће општине Ивањица доноси Решење о додели бесповратних средстава крајњим корисницима за спровођење мера енергетске санације, на основу чега се закључују уговори.

X НАЧИН РЕАЛИЗАЦИЈЕ ДОДЕЉЕНИХ СРЕДСТАВА

Општина ће вршити пренос средстава искључиво директним корисницима не крајњим корисницима, након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су радови изведени како је предвиђено предмером и предрачуном који је грађанин/стамбена заједница предали када су се пријавили за меру као и у складу са записником Комисије приликом првог изласка

Грађанин или стамбена заједница мора имати уредну документацију (рачуне и атесте) које ће доставити надлежној комисији.

Општина ће вршити пренос средстава изабраним извођачима радова у складу са закљученим уговором. Грађанин или стамбена заједница ће сам сносити трошкове изведених радова који буду већи од износа субвенције наведене у одељку I (максималног износа бесповратних средстава општине и Управе).

Контролу извршења уговорених обавеза извршиће Комисија.

Уколико грађанин или стамбена заједница није средства наменски утрошио, или радови нису изведени у складу са предмером и предрачуном који је грађанин или стамбена заједница поднео приликом пријаве, општина неће уплатити средства додељена јавним позивом.

Уколико из неког разлога грађанин или стамбена заједница не може да реализује набавку од одабраног извођача радова, има право да изврши набавку од другог са листе и да о томе, пре реализације набавке, обавести Комисију и достави јој нову профактуру/предрачун, с тим да износ не може бити већи од одобреног.

**ПРЕДСЕДНИК ОПШТИНЕ ИВАЊИЦА**

 **Момчило Митровић**